Mäng on hästi planeeritud ja testitud, "kinni jääda" (nagu Sierra varasemas toodangus tavaline) ei õnnestu. Mõned mõistatused võivad küll veidi kauem aega võtta kui teised, kuid  lahenduse leiab siiski nii või teisiti. Kuigi, mängu viimases osas on paljud ülesanded aja peale - kui kriitilise momendi maha magad, siis see ka ennast kurvalt kätte maksab. Phantasmagoriale lisab lihtsust (mis on tõsimeelse mängija jaoks pigem miinus kui pluss) sisseehitatud vihjesüsteem, mis teeb läbimängimise liiga kergeks. Loomulikult pole selle abi kasuramine kohustuslik, aga kõik ei ole nii tahtejõulised, et kiusatusele vastu panna…